เชียร์ ปลื้ม บิ๊ก เซอร์ไพรส์บินข้ามเมืองมาหา (คลิป)
เขินสถานะเรียกแฟนก็ได้ ชมฝ่ายชายน่ารักเสมอเสิร์ฟความหวานขนาดนี้ สาว เชียร์-ฑิฆัมพร ฤทธิ์ธาอภินันท์ เลยเป็นปลื้ม หลังหนุ่มไฮโซคนสนิท บิ๊ก-ธนพนธ์ เบญจรงคกุล ลงทุนบินข้ามเมืองมาหาสาวเชียร์ระหว่างอยู่ญี่ปุ่นช่วงปีใหม่ แถมยังอัปรูปคู่หวานๆ พร้อมแคปชันสั้นๆ เป็นรูปหัวใจ เจอ เชียร์ มาร่วมงานวิ่ง POKEMON RUN THAILAND (โปเกมอน รัน ไทยแลนด์) ณ สวนหลวง ร.9 เลยถามถึงทริปญี่ปุ่นล่าสุดที่คนฮือฮาหนุ่มบิ๊กลงภาพคู่? ต้องบอกว่าเป็นทริปที่เราตั้งใจไปเที่ยวกับครอบครัว และครอบครัวเพื่อนรักเรา ก็มีการ์ตูนไปด้วยค่ะ และเหมือนเค้าเองก็อยู่ญี่ปุ่น แต่อยู่คนละเมือง และเค้าก็บินมาหาค่ะไม่ได้แพลนว่าจะไปด้วยกันเหรอ? ส่วนใหญ่ทริปปีใหม่จะเป็นทริปที่เราจะไปกับครอบครัวอยู่แล้วค่ะ ส่วนเค้าก็จะไปกับครอบครัวเค้าที่ญี่ปุ่นทุกปีอยู่แล้ว ซึ่งมันอยู่คนละเมืองเลยค่ะเราอ้อนให้เขามาหาหรือยังไง? ไม่ได้อ้อน เค้ามาเอง (หัวเราะ) เค้าก็อยากมาเที่ยวด้วยแหละค่ะ เพราะเราก็เป็นคนไม่ค่อยมีเวลาเท่าไหร่ปลื้มมั้ยเขาบินมาหาจากอีกเมืองเลย? ก็ดีใจค่ะ (ยิ้ม)ก็เลยลงรูปให้เห็นนิดๆหน่อยๆ? ก็มีไม่นิด แต่ลงให้เห็นนิดหน่อย (หัวเราะ)ถ่ายรูปกันเยอะมั้ย? มันก็มีรูปเป็นปกติแหละค่ะ แต่ปกติไม่ค่อยได้ลงรูปด้วยอยู่แล้วเค้าต้องส่งรูปให้เราดูก่อนมั้ยว่าเขาจะลงรูปนี้? จริงๆ เค้าก็ส่งมาถามว่าเธอชอบรูปไหน เราก็บอกว่าชอบรูปนี้ๆ ก็ถามเค้าว่าทำไมเหรอ เค้าก็ไม่ได้บอกแสดงว่าเซอร์ไพรส์? ก็เซอร์ไพรส์นิดนึง เชียร์ก็งงว่าลงทำไม ทำไมต้องลง เค้าก็บอกว่าเค้าอยากลงเฉยๆ แต่จริงๆก็ไม่ได้ต้องขออะไร จะลงหรือไม่ลงก็ได้เป็นสิทธ์ิของเค้า เราก็ไม่ได้ติดอะไรแต่เราก็คอมเมนต์ด้วยรูปหัวใจ? โลกนี้สวยงามด้วยหัวใจไง (หัวเราะ)แสดงว่าทริปนี้หวานมากๆ? เป็นการเที่ยวปกติมากกว่าค่ะเค้ามีเซอร์ไพรส์ปีใหม่อะไรให้มั้ย? จริงๆแค่บินมาเจอก็เซอร์ไพรส์แล้วค่ะตอนนี้ระบุสถานะได้แล้วใช่มั้ย? ไม่รู้ (หัวเราะ)พอเรางานยุ่งมันเป็นปัญหามั้ย? เชียร์ไม่รู้ว่าถ้าเป็นคนอื่นจะเป็นยังไงนะคะ เชียร์ก็เคยกังวลว่ามันจะเป็นปัญหาหรือเปล่า แต่ความน่ารักของเค้าก็คือถ้าเค้ารู้ว่าเราไม่ว่างทำงานอยู่ แค่มาเจอเค้าก็โอเคแล้ว บางทีอยู่ที่ทำงานเค้าก็แค่อยากมาเจอ อันนี้คือความน่ารักของเค้าค่ะความน่ารักของเค้ามีอะไรบ้าง? ก็แบบนี้แหละค่ะ น่ารักเสมอมา (ยิ้ม)เราก็เปิดใจให้เค้าคนเดียวใช่มั้ย? ก็ถ้าเปิดใจให้เค้าก็ไม่เปิดใจให้คนอื่นนะ (หัวเราะ)เรียกว่าเค้าเป็นคนพิเศษมากๆใช่มั้ย? (หัวเราะเขิน)เค้ามาหา มาดูแลบ่อยมั้ย? ก็บ่อยค่ะ จนเรารู้สึกเกรงใจเลยบอกว่าไม่ต้องก็ได้ แต่เค้าก็อยากมา อยากทำให้จะมีภาพคู่ให้เห็นอีกมั้ย?เดี๋ยวก็เห็นเองแหละ (ยิ้ม) คือมันไม่ใช่ว่าจะต้องลงหรือไม่ลง ถ้ามันต้องลงเดี๋ยวก็ลงต้องมีโอกาสพิเศษมั้ย? (หัวเราะเขิน) เขิน เดี๋ยวไว้โอกาสดีๆก็จะลงแหละค่ะสรุปเป็นแฟนมั้ย? เรียกยังไงก็เรียกยังงั้นแหละค่ะ (หัวเราะ)
เสิร์ฟความหวานขนาดนี้ สาว เชียร์-ฑิฆัมพร ฤทธิ์ธาอภินันท์ เลยเป็นปลื้ม หลังหนุ่มไฮโซคนสนิท บิ๊ก-ธนพนธ์ เบญจรงคกุล ลงทุนบินข้ามเมืองมาหาสาวเชียร์ระหว่างอยู่ญี่ปุ่นช่วงปีใหม่ 
เชียร์ ทิฆัมพร,บิ๊ก ธนพนธ์,เซอร์ไพรส์,ความรักดารา,ภาพคู่,ทริปปีใหม่,คนพิเศษ,ดารา